{"text_format":"2","workbook":"xls","n_sheets":1,"sheets":["EConReport"],"not_rendered":{"charts":0,"images":0,"macros":0,"external_links":0,"defined_names":0,"comments":0,"pivot_tables":0},"unopened":[],"bounds":{"document_bytes":16777216,"sheet_cells":100000,"run_cost":"one","rows_first":2000,"rows_last":500,"rows_between":2000,"halvings":0,"cell_chars":16384,"cell_head_chars":4096},"cells_cut":0,"cells_raw":0,"read":"whole","date_system":"1900","formulas":"cached_only"}

{"sheet":"EConReport","index":0,"n_rows":36,"n_cols":6,"rows_kept":36,"cut":false,"hidden":false,"merged":[[0,0,0,5]],"flags":["formulas_cached_only"]}
["Izvješće o provedenom savjetovanju - Savjetovanje s javnošću za Nacrt prijedloga Programa potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini"]
[]
["Redni broj","Korisnik","Isječak","Komentar","Status odgovora\n","Odgovor"]
[1,"SMARTER d.o.o. ","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini","Provedbom mjera iz ovog Programa potpore, smatramo da se neće ostvariti željeni cilj povećanja proizvodnje i osiguranja kontinuirane i dostatne opskrbe stanovništva hranom u nadolazećim mjesecima. Realno je za očekivati da ovakve mjere budu tek određena potpora i zaštita dohotka poljoprivrednih proizvođača u mikro sektoru, što je vidljivo i iz činjenice da se sve mjere odnose na kategoriju mikropoduzeća u skladu s Preporukom Komisije 2003/361/EZ (SL EU 124, od 20. svibnja 2003.)\nMikro poduzeća definiraju se kao ona s manje od 10 zaposlenih i godišnjim prometom ili ukupnom bilancom ispod 2 milijuna eura. Sukladno tome, a prema Upisniku poljoprivrednih gospodarstava, broj onih koja proizvode povrće u zadanim parametrima (0,05-5 ha) je 47571, a onih sa proizvodnjom voća je 32936.\nDakle, ako se za sektor voća da potpora od 12 mil. kuna, prosječan isplaćeni iznos za svakog pojedinog voćara bit će 364 kn, dok će za sektor povrća na ukupnih 10 mil. kuna to biti tek 210 kn. \nPotpora za kravu dojilju (sustav krava tele) bila bi prema istim odnosima na iznos od 6 mil. kuna i 15 tisuća komada krava oko 400 kn po grlu, dok bi za mliječne krave prosječno bilo tek cca 100 kn.\nVeć iz ovako paušalne i brze projekcije visina potpore, može se zaključiti da se radi o iznosima koji poljoprivrednim proizvođačima neće biti potpora za povećanje proizvodnje, nego tek jednokratna pomoć nedostatna za značajan iskorak u proizvodnji. Slična će situcija biti i u sektoru svinjogojstva ali i u drugim sektorima.\nOvu mjeru moramo gledati i u kontekstu svih drugih mjera koje je Ministarstvo poljoprivrede komuniciralno  u okviru Programa Mjera Vlade RH za pomoć gospodarstvu zbog korona virusa, te primjene dodatnog mehanizma fleksibilnosti između fondova za povećanje proizvodno vezanih plaćanja ili uvođenje interventnih mjera (tov junadi, krave u proizvodnji mlijeka, ovce i koze, voće i povrće, šećerna repa, krmno proteinsko bilje, krave dojilje)\nMišljenja smo da kroz navedenu mjeru koja predstavlja dodatnu potporu dohotku za osjetljive sektore i manji paušalni iznos (ne veći od cca 1000 kn) koji će biti ostvaren po gospodarstvu neće biti moguće ostvariti zacrtane ciljeve. \nOvim Programom potpore trebalo bi se koncentrirati na točno ciljane sektore koji u ovako neizvjesnim vremenima mogu brzo i učinkovito dati rezultate. Svaki drugačiji pristup predstavlja disperziju sredstava uslijed čega se rezulatati financijskog poticanja ne osjećaju uopće ili ne dovoljno da bi se ostvario primarni cilj ove mjere.  Iako su određeni sektori u iznimno teškoj situaciji, kao što je slučaj sa proizvodnjom cvijeća, realnost je da ove godine tog tržišta nema(to bi pitanje trebalo riješiti kroz druge kanale), kao niti interesa za konje i zaštićene pasmine u trenutku kad se radi pandemije virusa COVID 19 sva pažnja okreće prema najosnovnijim potrebama, a to u ovome trenutku postaju meso (svinjetina, junetina, piletina), mlijeko, te povrće. Isto tako mišljenja smo da se ta sredstava trebaju osigurati za sve proizvođače, a ne samo mikro poduzeća jer će biti potrebno u vrlo skoro vrijeme osigurati što veći stupanj samodostatnosti u proizvodnji prehrambenih proizvoda.\nZa očekivati je da kroz neko vrijeme dođe do nestašice uvozne prehrambene robe uslijed padanja proizvodnje u okruženju RH, te da problem nedostatnosti vlastite proizvodnje postane vrlo jasan. Iz navedenih razloga potrebno je djelovati precizno, usmjereno i na vrijeme te se orijentirati na sektore koji mogu brzo dati rezultate u smislu postavljenih ciljeva ovih mjera.","Primljeno na znanje","Navedeni komentar uzet će se obzir prilikom izrade budućih mjera."]
[2,"Udruga hrvatskih otkupljivača i prerađivača mlijeka CroMilk","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini","Poštovani, ako je cilj ovom mjerom održati proizvodnju mlijeka u uvjetima pandemije korona virusa, uzmite u obzir situaciju u kojoj su se našli primarni proizvođači koji imaju sklopljene ugovore s prerađivačima koji su u velikim poteškoćama zbog pojedinih odluka koje se donose radi suzbijanja spomenute pandemije. Tako primjerice zbog Odluke o obustavi rada tržnica koja je zahvatila i specijalizirane maloprodajne objekte mlijeka i mliječnih proizvoda na istima i kroz koje su pretežno mali prerađivači mlijeka plasirali i ostvarivali svoje prihode kojima su plaćali svoje obveze, pa tako i obveze vezane po ugovorima o otkupu mlijeka, sigurno utječu i na primarne proizvođače mlijeka koji isporučuju mlijeko takvim prerađivačima koji ulaze u velike poteškoće jer mlijeko ne mogu kroz svoje specijalizirane zatvorene trgovine na tržnicama plasirati na tržište. Otkup i prerada mlijeka te opskrba tržišta mlijekom i mliječnim proizvodima  za sada, iako otežano, funkcionira ali moramo biti oprezni jer je situacija vrlo krhka obzirom na probleme koje može uzrokovati pandemija korona virusom koja bi mogla dovesti do novih ograničenja i poteškoća u primarnoj proizvodnji i preradi mlijeka te opskrbi tržišta mlijekom i mliječnim proizvodima. Moramo si postaviti pitanje što će se dogoditi s primarnim proizvođačima u situaciji da zbog bolesti, ovakvih ograničenja ili zbog financijskog kraha njegov partner u trženju mlijekom neće biti u mogučnosti otkupiti, preraditi i plasirati mlijeko na tržište. Na ovo je u svom dopisu prema Europskoj komisiji upozorila i Europska asocijacija prerađivača mlijeka pozivajući na izradu hitnih mjera za zbrinjavanje mlijeka koje se mogu žurno aktivirati  prema primarnim proizvođačima  u slučaju da se mlijeko ne može prikupiti zbog nedostatka kapaciteta za prikupljanje i preradu ili zbog nedostupnosti lokalnog tržišta, što je sada slučaj kod nas. Ne treba zaboraviti i žurne sheme u ovom smislu i prema prerađivačkoj industriji ako neće biti u mogučnosti otkupljivati i prerađivati mlijeko zbog negativnih efekata utjecaja korona virusa.","Primljeno na znanje","Ministarstvo poljoprivrede svjesno problematike malih proizvođača općenito, ne samo malih prerađivača mlijeka, iniciralo je ponovno uspostavljanje prodaje malih proizvođača na tržnicama. Prodaja na tržnicama će biti uspostavljena upravo kako bi se stvorili uvjeti plasmana i zadržavanja proizvodnje i prerade malih prerađivača., ali u kontroliranim uvjetima obzirom na naputke sprječavanja širenje pandemije COVID-19,"]
[3,"Miroslav Mašić","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini","Mi koji se bavimo izradom nacionalnih i EU projekata zamoljeni smo od ljudi iz Dalmacije da na ovaj način predložimo u ovu mjeru ubacivanje i magaraca.Ubačeno je govedarstvo,svinjogojstvo, ovčarstvo i biljna proizvodnja pa se ljudi sa ovog područja Dalmacije koji uzgajaju magarce osjećaju zakinuti.","Nije prihvaćen","Stočarske podsektore koje je obuhvatio Program potpore primarnim poljoprivrednim proizvođačima u 2020. godini predstavljaju tržišne kategorije stočarskih proizvodnji, dok uzgoj magaraca nije tržišna kategorija poput govedarstva, svinjogojstva, ovčarstva, kozarstva, konjogojstva i peradarstva. Pojava pandemije COVID-19 stoga neće imati neke značajnije negativne utjecaje na uzgoj magaraca, koji prema kategorizaciji pasmina u Republici Hrvatskoj pripadaju kategoriji izvornih i ugroženih pasmina domaćih životinja. Očuvanje tri hrvatske izvorne pasmine financijski se podupire kroz program Ruralnog razvoja Republike Hrvatske 2014 – 2020, kroz mjeru 10. Poljoprivreda, okoliš i klimatske promjene, kroz operaciju 10.1.9. Očuvanje ugroženih izvornih i zaštićenih pasmina domaćih životinja, u kojoj svako grlo magaraca starije od 12 mjeseci ostvaruje pravo na novčanu potporu u iznosu od 230,95 do 304,97 eura, ovisno o stupnju ugroženosti pasmine."]
[4,"Žagrić Koraljka","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini","Poštovani, \n0,5 ha cvijeća na otvorenom je jako velika količina. Prema vašem pravilniku većina malih proizvođača će ostati zakinuta za ovu potporu. Mi uzgajamo dekorativne suncokrete na otvorenom na površini od 0,3 ha i povrće na 0.29ha. To su nam jedini prihodi i zato vas molim da promijenite minimalne količine potrebne za dobivanje potpore kako bi se prilagodile i malim proizvođačima. Unaprijed zahvaljujem!","Nije prihvaćen","U ovakvim okolnostima gube i mali i veliki. Kako bi iznos potpore kompenzirao nastali gubitak, prihvaćanje manjih površina od 0,5 ne bi se postigao nikakav učinak  s ciljem ublažavanja posljedica COVID – 19."]
[5,"Udruga proizvođača cvijeća Zagrebačke županije Maćuhica","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini","Poštovani,\nUdruga proizvođa cvijeća Zagrebačke Županije registrirani su OPG i isključivo bave se proizvodnjom cvijeća.Površine  staklenika i plastenika kreću se od 300-2,500m2 a na otvorenom od 1000- 3500m2. Molimo da uzmete u obzir da nemamo drugih prihoda ,objekti su puni a nemamo kome prodati.Cvijeće je sezonsko i prodaja je od kraja trečeg do kraja šestog mjeseca.Financijska potpora bi bila pomoć da možemo pripremit jesensku proizvodnju. Nadamo se razumjevanju u ovim teškim prilikama za nas proizvođače cvijeća.  Spoštovanjem, Stjepan Vugrin predsjednik udruge Maćuhice.","Primljeno na znanje","Minimalna površina pod jednom vrstom cvijeća prihvatljiva za potporu iznosi:\n-  0,05 ha za površine zaštićenih prostora,\nMaksimalna prihvatljiva zatražena površina iznosi 5ha."]
[6,"Natura beef","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini","Poštovani, smatram da je u prijedlogu Podmjere 5.1. Potpora za krave dojilje nepravedno stavljeno ograničenje gdje se iznos potpore u okviru programa odnosi na do 30 prihvatljivih grla. Mislim da bi svrha podmjere trebala biti potpora postojećim većim uzgajivačima i proizvođačima teladi da dodatno povećaju proizvodnju jer nam je napokon ova izvanredna situacija pokazala koliko je to važno. Ovo govorim iz osobnog iskustva jer trenutno imamo cca 230 krava u proizvodnji te cca 100 grla koja su u kategoriji rasplodnih junica. Financijska potpora po ovoj mjeri bi nam u svakom slučaju pomogla da veći dio (ili sva) podmlatka zadržimo na gospodarstvu i time povećamo proizvodnju. Ovim prijedlogom smo mi veći uzgajivači na neki način kažnjeni činjenicom što imamo veći broj grla.\nSa poštovanjem,\nMladen Kušeković\nNatura Beef d.o.o., Udbina","Nije prihvaćen","Prijedlog nacrta Programa potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini obuhvatio je mjeru pomoći govedarskoj proizvodnji u sustavu krava dojilja i krava u proizvodnji mlijeka. U govedarskoj proizvodnji danas se kao alat održavanja i unaprjeđenja provodi ukupno 16 različitih nacionalnih mjera. Ovim programom Ministarstvo poljoprivrede u prioritet stavlja mikro gospodarstva koja prema Preporuci Komisije 2003/361/EZ (SL EU 124, od 20.5.2003.) pripadaju u kategoriju mikropoduzeća, tj. ona koja imaju manje od 10 uposlenih i godišnji promet manji od 2 miliona eura, koja su vrlo osjetljiva na tržišne utjecaje za razliku od većih gospodarstava."]
[7,"Udruga proizvođača agruma i povrća 'NERETVANSKA MLADEŽ'","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini","Svakako bi kod podnošenja Zahtjeva na istome trebala biti navedena površina i kultura za koju se traži potpora, kako ne bi došlo do naknadnih problema, što je bio slučaj kod potpore za proizvođače mandarina u 2019.","Primljeno na znanje","Komentar ćemo uzeti u obzir prilikom izrade provedbenih propisa."]
[8,"OPG KOKIN DOM","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini,\nPRAVNA OSNOVA","mislim da svi sektori koji su ovdje navedeni nisu direktno ugrozeni, mislim da su najugrozeniji trenutno proizvodaci povrca i cvijeca tako da njima treba pomoc..... trebalo bi pratit situaciju kako ce se razvijat pa u hodu pomagat.....\nsto se tice stocarstva trebalo bi samo otvorit mesnice na trznicama posto jako puno malih klaonicara ima tamo svoje trgovine, a zivotinje koje su spremne za klanje ne mogu cekat, prvenstveno mislim na perad....","Nije prihvaćen","U ovom trenutku svi sektori osjećaju posljedice COVID-19."]
[9,"Udruga dalamatinskih uljara","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini,\nCILJ PROGRAMA","Poštovani, maslinarstvo tj. proizvodnja maslina i maslinovog ulja nije uključena u program, ista ne pokriva potrebe domaćega tržišta te također veoma je bitna za osiguravanje kontinuirane opskrbe stanovništva  hranom.","Nije prihvaćen","U program su uključeni prioritetni sektori koji se u ovom trenutku suočavaju s posljedicama COVID -19."]
[10,"OPG Natonji Silvester","MJERA 1.: POTPORA ZA PROIZVODNJU VOĆA,\nOpis mjere","Jeli proveo netko bar istraživanje koja je prosječna površina jagodnjaka u HR? Jeste li uopće svjesni da za 0.05ha jagode na otvorenom treba minimum 1000E do prve berbe?? To znači da neki OPG koji uloži za 0.4ha 8000EUR neće imati pravo na nikakvu potporu. Jesu li mali proizvođači tu samo kada treba platiti ili ćemo svima pomoći isto pa kolko tko zasluži.\n\nČemu to ograničavanje prava? Predlažem da se program potpore prilagodi onome za izravna plaćanja gdje je granica 0.01ha ovako je to čak i protiv ustava.\n\nJoš jedna stvar je da nema pravila o zaštićenom prostoru. Npr jagoda se masovno uzagaja u plasteniku.","Nije prihvaćen","Mjera potpore za sektor proizvodnje voća je usklađena s propisima o evidenciji uporabe poljoprivrednog zemljišta pri čemu je minimalna površina ARKOD parcele 0.05 ha."]
[11,"MILOŠ BRDAR","MJERA 1.: POTPORA ZA PROIZVODNJU VOĆA,\nOpis mjere","Poštovani,\npredlažem da se  pod prihvatljive voćne vrste ubace i orašasti plodovi. Nije mi jasno zašto se jedan proizvođač lješnjaka i oraha ne može prijaviti na ovu mjeru dok proizvođač mandarina može. Naime, u ovom periodu svi imamo iste troškove repromaterijala i rada u održavanju nasada dok nam urod dolazi u desetom i jedanaestom mjesecu pa plasman na tržište možda bude i bez otežanja jer do tada kriza sa virusom bude prošla. Također navedeno isključivanje pojedinih grana voćarsta bez jasnih razloga dovodi do diskriminacije pojedinih sektora voćarstva. Vidim u kometarima da je netko predložio i borovnicu s čim se apsulutno slažem jer kako je moguće da je aronija na popisu a nije borovnica iako su skoro pa iste kulture. \n\nLijepi pozdrav,","Djelomično prihvaćen","Proizvođači orašastih plodova u ovom trenutku nisu suočeni s posljedicama COVID -19. Borovnica će biti uvrštena u prihvatljive voćne vrste."]
[12,"Tomislav Kelemen","MJERA 1.: POTPORA ZA PROIZVODNJU VOĆA,\nOpis mjere","Poštovani,\nU mjeri 1., u popis prihvatljivih voćnih vrsta je potrebno uvrstiti i borovnicu, obzirom da je to troškovno iznimno visokointenzivna proizvodnja koja trenutno stoji zbog nedostatka repromaterijala te raznih ograničenja kretanja. Ulaganja koja su provedena u dosadašnjem dijelu godine će biti nepovratno izgubljena obzirom da se ne može nastaviti provođenje potrebnih agrotehničkih mjera, a narudžbe i ugovori koji se potpisuju o ovo doba nisu potpisani niti se očekuju, što će ugroziti opstanak OPG-ova koji se bave proizvodnjom borovnice. Kao srodna vrsta je uvrštena aronija, pa je izostanak borovnice vrlo neobičan. Od svih navedenih voćnih vrsta najveća izgubljena ulaganja će imati upravo proizvođači borovnice.","Prihvaćen","Borovnica će biti uvrštena u prihvatljive voćne vrste."]
[13,"OPG Turkalj Alan","MJERA 1.: POTPORA ZA PROIZVODNJU VOĆA,\nOpis mjere","predlažem da se uvrste  lješnjaci i ostalo orašasto voće kao prihvatljivo jer je i njima jednako kao i ostalima nastala šteta.","Nije prihvaćen","Proizvođači orašastih plodova u ovom trenutku nisu suočeni s posljedicama COVDI -19."]
[14,"Zrno zdravlja d.o.o.","MJERA 1.: POTPORA ZA PROIZVODNJU VOĆA,\nOpis mjere","Predlažem uključenje voćne vrste Badem, ili skupno orašasto voće pod mjeru 1.","Nije prihvaćen","Proizvođači orašastih plodova u ovom trenutku nisu suočeni s posljedicama COVDI -19."]
[15,"Udruga proizvođača agruma i povrća 'NERETVANSKA MLADEŽ'","MJERA 1.: POTPORA ZA PROIZVODNJU VOĆA,\nOpis mjere","S obzirom na da su kroz PVP za voće proizvođači i ove godine zakinuti za značajna sredstva, a s obzirom na prosječno male posjede u dolini Neretve (cca 1,2 Ha), predlažemo ograničiti maksimalno prihvatljivu površinu na 3 Ha, a minimalnu spustiti na 0,3 Ha.","Nije prihvaćen","U ovakvim okolnostima gube i mali i veliki. Kako bi iznos potpore kompenzirao nastali gubitak, prihvaćanje manjih površina od 0,5 ne bi se postigao nikakav učinak  s ciljem ublažavanja posljedica COVID – 19."]
[16,"Trin j.d.o.o.","MJERA 2.: POTPORA ZA PROIZVODNJU POVRĆA,\nOpis mjere","Molimo Vas uvrstiti i proizvođače šparoge budući da će situacija s COVID-om neminovno djelovati na njihov plasman u ovoj sezoni. berba šparoge će neminovno krenuti kroz idućih 5-10 dana a prema sadašnjoj situaciji biti će je gotovo nemoguće organizirati (izuzetno radno intenzivna faza koja zahtjeva angažman većeg broja ljudi). Isto tako trenutno je mogguće predvidjeti da će doći do otežanog plasmana budući da se radi o proizvodu koji nema dug \"shelf life\" a trgovački lanci kroz koji su inače redovan kanal plasmana imaju trenutni režim rada koji će neminovno utjecati na prodane količine. COVID će na proizvođačku godinu proizvođača šparoge ostaviti velik i izuzetno težak rezultat.","Prihvaćen","Šparoge će biti uvrštene u Program kao prihvatljiva povrtna vrsta."]
[17,"OPG Natonji Silvester","MJERA 2.: POTPORA ZA PROIZVODNJU POVRĆA,\nOpis mjere","Vrlo je nepravedno izostavljati manje proizvođače koji imaju po 10-ak vrsta u plastenicima ispod 0.05h, a baš ti manji proizvođači su najviše pogođeni zabranom prodaje na tržnici jer im je to često jedini izvor prihoda. Od takvih ljudi nitko ne želi otkupiti proizvod.","Nije prihvaćen","U ovakvim okolnostima gube i mali i veliki. Kako bi iznos potpore kompenzirao nastali gubitak, prihvaćanjem manjih površina od 0,05 ne bi se postigao nikakav učinak  s ciljem ublažavanja posljedica COVID – 19."]
[18,"JURICA RAVENŠĆAK","MJERE U PROVEDBI PROGRAMA ZA PODSEKTORE BILJNE PROIZVODNJE,\nMJERA 3.: POTPORA ZA PROIZVODNJU CVIJEĆA","Poštovani\nProizvodnja cvijeća je sektor u biljnoj proizvodnji koji iziskuje najveća ulaganja po jedinici površine .\nZato se toliko uvozi cvijeća u RH ,o tome je bilo puno diskusija i to je jasno .\nAko je ovo strategija našeg ministarstva. da se od svega toga što mi uplatimo u državni proračun nama vrati 1.000.000 kuna,  osuđeni smo na propast izazvanu uvozom.\nJa sam izračunao da mi cvijećari samo za HRT pretplatu zbog radija u našim vozilima  platimo državi više od 1.000.000 kn\nMislim da je svaki daljnji komentar suvišan","Prihvaćen","Proračun za mjeru 3. Potpora za proizvodnju cvijeća povećan je na 1.500.000,00 kuna."]
[19,"PCZ VARAŽDINSKI CVIJET","MJERE U PROVEDBI PROGRAMA ZA PODSEKTORE BILJNE PROIZVODNJE,\nMJERA 3.: POTPORA ZA PROIZVODNJU CVIJEĆA","Mi smo cvjećarska Zadruga koja radi sa trgovačkim centrima i imamo izvoz u Sloveniju. Imamo 9 članova OPG i mi sad da bi opstali trebamo financijsku pomoć države, ali puno veću od planiranog, jer ovaj milijun koji je predviđeni bi možda pomogao nama, kojih je 9 proizvođača, a gdje su svi ostali iz cijele države. Nikad nismo tražili pomoć ili poticaje, nismo se žalili, pa se često na nas kao cvjećarstvo zaboravljalo i izostavljalo nas, ali sad smo očajni, dovedeni pred zid i ako nama ova cijela sezona proljeća propadne, propadamo i mi. A sa nama i svi naši zaposlenici,cijele naše obitelji, sve ono što je građeno i više od 40 godina i prenosilo se iz generacije na generaciju, jer mi smo uložili sve što smo imali, strepili cijelu zimu od raznih uvjeta, štetnika, zime, da bi nam sad preko noći došlo nešto na što ne možemo utjecati i nešto zbog čega ne možemo prodati niti za daljnji vlastiti život. Molimo Vas, da prvo i osnovno svakako promjenite predviđeni iznos za sektor cvjećarstva.","Prihvaćen","Proračun za mjeru 3. Potpora za proizvodnju cvijeća povećan je na 1.500.000,00 kuna."]
[20,"UDRUGA CVJEĆARA LUDBREG","MJERE U PROVEDBI PROGRAMA ZA PODSEKTORE BILJNE PROIZVODNJE,\nMJERA 3.: POTPORA ZA PROIZVODNJU CVIJEĆA","Poštovani! Udruga cvjećara ludbreške regije ima samo preko 100 članova proizvođača cvijeća. Ulaganja u cvjećarsku proizvodnju su velika, pojedinci su uložili 500.000 kn do 1.000.000 kn svoj vlastitog novca, i tako svake godine, svake sezone, bez ikakve potpore jer država ne potiče proizvodnju cvijeća i ne daje poticaje za to. Apeliramo da svakako treba povećati iznos koji će biti predviđeni za cvjećarstvo jer smatramo da je to poljoprivredni sektor koji je direktno i najbolje pogođeni od cijele poljoprivrede, jer to nije primarni proizvod i proizvod je koji mora sad u prodaju, ne može više dugo biti u plastenicima, a prema Vašem prijedlogu je najmanji iznos pomoći predviđen. Naša proljetna sezona je od 15.03. do 15.05.","Prihvaćen","Proračun za mjeru 3. Potpora za proizvodnju cvijeća povećan je na 1.500.000,00 kuna."]
[21,"Hrvatska poljoprivredna komora","MJERA 3.: POTPORA ZA PROIZVODNJU CVIJEĆA,\nOpis mjere","0,25 ha za oranične površine.","Nije prihvaćen","U ovakvim okolnostima gube i mali i veliki. Kako bi iznos potpore kompenzirao nastali gubitak, prihvaćanje manjih površina od 0,5 ne bi se postigao nikakav učinak  s ciljem ublažavanja posljedica COVID – 19."]
[22,"OPG Snježana Friščić","MJERA 3.: POTPORA ZA PROIZVODNJU CVIJEĆA,\nOpis mjere","Smatram da potpora cvjećarima treba biti puno veća jer nemamo pravo na poticaje kao većina drugih grana poljoprivrede, a ulaganja su ogromna. Mi kao OPG  smo sami za ovu proljetnu sezonu uložili više od 600 000 kn a upitno je da li ćemo išta uspjeti vratiti. Ne govorim samo za sebe nego i brojne druge kolege cvjećare koji se, kao i mi, bavimo tim poslom cijele obitelji i još zapošljavamo i druge. Obzirom da nikad do sad nismo tražili pomoć od države, bilo bi u redu da nam se sada u ovoj iznimno teškoj situaciji pomogne financijski da bar vratimo uloženo pa da prebrodimo krizu.  Naš proizvod ne može čekati jer su to žive biljke koje se moraju prodati kroz travanj i prvu polovicu svibnja inače prerastu i propadnu.","Prihvaćen","Proračun za mjeru 3. Potpora za proizvodnju cvijeća povećan je na 1.500.000,00 kuna."]
[23,"OPG Mesarić","MJERA 3.: POTPORA ZA PROIZVODNJU CVIJEĆA,\nOpis mjere","Cvjećari po prvi puta traže pomoć jer smo stvarno stjerani pred zid. Iznos od 1 000 000 kuna koliko je u vašoj mjeri predviđeno za kompletnu cvjećarsku proizvodnju dostatno je za 2-3 veća proizvođača i to ne da pokrijemo cijelo ulaganje nego samo manji dio. Uložili smo novce u cijelu proljetnu sezonu (preko 500 000 kuna) a sad nemamo mogućnost prodaje niti na tržnicama niti na sajmovima niti u trgovačkim centrima a naše cvijeće počinje propadati. Nećemo moći zadržati radnike a da ne govorimo o daljnjim ulaganjima.  Tražimo da se navedena sredstva znatno povećaju jer nećemo moći nastaviti našu proizvodnju.","Prihvaćen","Proračun za mjeru 3. Potpora za proizvodnju cvijeća povećan je na 1.500.000,00 kuna."]
[24,"LARI HADELAN","MJERA 3.: POTPORA ZA PROIZVODNJU CVIJEĆA,\nOpis mjere","Predlažem uskladiti minimalno prihvatljive površine kod biljne proizvodnje sukladno izračunu ekonomske veličine.  Kod proizvođača povrća i cvijeća smanjiti minimalno prihvatljive površine kako bi bili izjednačeni s voćarima. Prema FADN kalkulatoru proizvodnoj površini od 0,5 ha u voćarstvu odgovara 0,02 ha povrća u zaštićenim prostorima i 0,01 ha proizvodnje cvijeća u zaštićenim prostorima.","Nije prihvaćen","U ovakvim okolnostima gube i mali i veliki. Kako bi iznos potpore kompenzirao nastali gubitak, prihvaćanje manjih površina od minimalnih ne bi se postigao nikakav učinak  s ciljem ublažavanja posljedica COVID – 19."]
[25,"Hrvatska poljoprivredna komora","MJERA 4.: POTPORA ZA PROIZVODNJU POLJOPRIVREDNOG REPRODUKCIJSKOG MATERIJALA,\nOpis mjere ","Maksimalna zatražena površina iznosi 20ha (žitarice).","Nije prihvaćen","Ratarska proizvodnja žitarica i drugog bilja nije obuhvaćena mjerama potpore iz ovog Programa."]
[26,"Janja Vukovac Begić","MJERA 5.: POTPORA U SEKTORU GOVEDARSTVA,\nPodmjera 5.1.: Potpora za krave dojilje","Ukoliko je cilj ove potpore zadržati proizvodnju mesa (krava dojilja - tov junadi), smatram da su u jednoj od predloženih mjera trebali biti uključeni i telići u tovu a oteljeni su na gospodarstvu koje se bavi proizvodnjom mlijeka...\n\nOvaj program trebao je sadržavati izračun troškova proizvodnje. Da ih imamo zasigurno ne bismo podupirali veći broj krava dojilja u usporedbi s kravama u proizvodnji mlijeka.","Nije prihvaćen","Prijedlog nacrta Programa potpore primarnim poljoprivrednim proizvođačima u 2020. godini obuhvatio je mjeru pomoći govedarskoj proizvodnji u sustavu krava dojilja i krava u proizvodnji mlijeka. U govedarskoj proizvodnji danas se kao alat održavanja i unaprjeđenja provodi ukupno 16 različitih nacionalnih mjera. Proizvođači mlijeka pri stavljanju teladi također imaju pravo na ostvarenje potpore i za tov. Zahtjevi proizvodnje krava dojilja i krava u proizvodnji mlijeka zasigurno se razlikuju, stoga je prijedlogom programa predviđena i proporcija u iznosima financijske potpore po grlu (kravi) ovisno o proizvodnji. Ovim programom Ministarstvo poljoprivrede u prioritet stavlja mikro gospodarstva koja prema Preporuci Komisije 2003/361/EZ (SL EU 124, od 20.5.2003.) pripadaju u kategoriju mikropoduzeća, tj. ona koja imaju manje od 10 uposlenih i godišnji promet manji od 2 miliona eura, koja su vrlo osjetljiva na tržišne utjecaje za razliku od većih gospodarstava."]
[27,"Janja Vukovac Begić","Podmjera 5.2.: Potpora za krave u proizvodnji mlijeka,\nProvedba podmjere","Poštovani,\nProgramom ste preferirali krave dojilje nad kravama u proizvodnji mlijeka. Postoji li u MP tabelarni prikaz troškova proizvodnje jednih i drugih? Nekoliko desetaka puta veći su troškovi kod držanja muznih krava u usporedbi s troškovima kod držanja krava dojilja. Nekoliko desetaka puta veći je rizik poslovanja. Angažman i rad koji se zahtjeva od vlasnika  zahtjevniji je nekoliko desetaka puta. I proizvođači mlijeka u tovu imaju junad. I krave u proizvodnji mlijeka se tele. I vlasnici redovno ostavljaju mušku teled te je tove. Imate li prikaz troškova jedne i druge proizvodnje ili je posrijedi utjecaj kojeg proizvođači mlijeka u Ministarstvu očito nemaju..\nGeneralno se ne slažemo s ograničenjima na 20, 30 grla. Što je s ostalim grlima? Je li cilj mjere zadržavanje proizvodnje ili nešto drugo?","Nije prihvaćen","Prijedlog nacrta Program potpore primarnim poljoprivrednim proizvođačima u 2020. godini obuhvatio je mjeru pomoći govedarskoj proizvodnji u sustavu krava dojilja i krava u proizvodnji mlijeka. U govedarskoj proizvodnji danas se kao alat održavanja i unaprjeđenja provodi ukupno 16 različitih nacionalnih mjera. Proizvođači mlijeka pri stavljanju teladi također imaju pravo na ostvarenje potpore i za tov. Zahtjevi proizvodnje krava dojilja i krava u proizvodnji mlijeka zasigurno se razlikuju, stoga je prijedlogom programa predviđena i proporcija u iznosima financijske potpore po grlu (kravi) ovisno o proizvodnji. Ovim programom Ministarstvo poljoprivrede u prioritet stavlja mikro gospodarstva koja prema Preporuci Komisije 2003/361/EZ (SL EU 124, od 20.5.2003.) pripadaju u kategoriju mikropoduzeća, tj. ona koja imaju manje od 10 uposlenih i godišnji promet manji od 2 miliona eura, koja su vrlo osjetljiva na tržišne utjecaje za razliku od većih gospodarstava."]
[28,"Janja Vukovac Begić","Podmjera 5.2.: Potpora za krave u proizvodnji mlijeka,\nObveza korisnika","Dobar dio proizvođača mlijeka nije mogao dobiti u zakup državne površine pa je bazirao  svoju proizvodnju na ugovorima o zakupu zemljišta s vlasnicima u okruženju. Danas ih zakon o zemljištu izjednačava iako mnogi stočari doživljavaju svakodnevne raskide ugovora iz više razloga. Kako će stočar koji će provedbom natječaja opet ostajati bez zemlje (jer se ugovor s vlasnikom privatne zemlje izjednačio s ugovorom gdje je država vlasnik) obećati da će zadržati isti broj stoke kada ostane bez zemlje? Nema proizvodnje mlijeka niti mesa bez adekvatnog zemljišta. Isto je s voćarima i povrtlarima. Pokušajmo im pomoći a ne nametati obvezu kad niti država ne može ispuniti što je obećala.","Nije prihvaćen","Predmetnim nacrtom Programa potpore primarnim poljoprivrednim proizvođačima u 2020. godini ne rješava se problematika raspolaganja poljoprivrednim zemljištem."]
[29,"ZLATICA PAVIN","MJERA 8.: POTPORA U SEKTORU OVČARSTVA I KOZARSTVA,\nOpis podmjere ","Bilo bi jako dobro kada bi za uzgajivace, koza koji drze koze na ispasi, promijenili pravila glede poticaja za pasnjake. Naime,potice se samo livadni dio pasnjaka , a ne i grmlje i nisko raslinje, sto zapravo i jest  najbolja ispasa za koze. Bilo bi to lijepo priznanje ovoj plemenitoj i nepravedno ozloglasenoj zivotinjici........najboljoj cistacici terena, bez stetnoga utjecaja na okolis.","Nije prihvaćen","Prijedlog nacrta Program potpore primarnim poljoprivrednim proizvođačima u 2020. godini ne sadrži mjere vezane na način držanja stoke i uvjete potpore pašnjačkih površina."]
[30,"Hrvatska poljoprivredna komora","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini,\nPRORAČUN ZA PROVEDBU PROGRAMA","Pohvaljujemo inicijativu Ministarstva poljoprivrede što su uključili sektore koji do sada nisu primali potpore, ali također zbog stanja na tržištu i potrebe proizvođača tražimo sljedeće izmjene:\nPodmjera 5.2.: Potpora za krave u proizvodnji mlijeka - povećati za 2.000.000,00 - za interventni otkup koji se stvorio uslijed viška malih proizvođača zbog nemogućnosti plasiranja na tržnice i smanjene prodaje u trgovačkim lancima. \nPovećati potporu sektoru cvijeća zbog nemogućnosti plasmana - zatvaranja tržnica i granica sa Slovenijom gdje je bilo 70% tržišta proizvođača cvijeća za 3.500.000,00.\nPovećati potporu za proizvodnju poljoprivrednog reprodukcijskog materijala za 2.000.000,00 \nDodati mjeru Potpora u sektoru ljekovitog bilja - 1.000.000,00 \nMJERA 10.: POTPORA ZA PROIZVODNJU LJEKOVITOG BILJA\nOpis mjere\nPotpora se dodjeljuje proizvođačima ljekovitog bilja za površine u zaštićenim prostorima i na oraničnim površinama.\nPovršine prihvatljive za potporu\nMinimalna površina po jednoj povrtnoj vrsti prihvatljiva za potporu iznosi:\n0,05 ha za površine zaštićenih prostora,\n0,5 ha za oranične površine\nMaksimalna zatražena površina iznosi 5ha.\nObveza korisnika\nKorisnik potpore ne smije tijekom razdoblja trajanja programa smanjivati proizvodne površine upisane u ARKOD te je dužan u 2021. godini zadržati ili povećati ukupne površine pod vrstama za koje je ostvario potporu po ovom Programu.","Primljeno na znanje","Komentar ćemo uzeti u obzir prilikom izrade budućih mjera koje imaju za cilj ublažavanje posljedica COVID-19."]
[31,"Udruga hrvatskih otkupljivača i prerađivača mlijeka CroMilk","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini,\nPRORAČUN ZA PROVEDBU PROGRAMA","Poštovani, prema privremenim podacima Državnog zavoda za statistiku od 14. veljače 2020. godine, na dan 1. prosinca 2019. godine u našoj zemlji je od 162 000 grla goveda starijih od dvije godine, 130 000 grla otpadalo na muzne krave. Ovo svakako treba uzeti u obzir u kreiranju visina omotnica za ovakve mjere obzirom na broj grla, složenost procesa proizvodnje i u ovom slučaju utjecaja pandemije korona virusa na sektor.","Primljeno na znanje","Prijedlog nacrta Program potpore primarnim poljoprivrednim proizvođačima u 2020. godini izrađen je u financijskom obimu koji je bio trenutno moguć obzirom na raspoloživa sredstva Državnog proračuna RH za 2020. godinu, s posebnim naglaskom da pojava pandemije COVID-19 nije bila moguća za predvidjeti pri izradi i usvajanju Državnog proračuna RH za 2020. Otežavajuća dodatno okolnost je što se pandemija negativno odražava na cjelokupno gospodarstvo, a ne samo na poljoprivrednu proizvodnju, tako da financijska sredstva koje Vlada RH pokušava osigurati kao pronaći gospodarstvu u novonastaloj situaciji su značajna, a poljoprivredna proizvodnja je samo jedan njegov segment. Treba istaknuti da je glavni cilj programa pomoći gospodarstvima koja sukladno Preporuci Komisije 2003/361/EZ (SL EU 124, od 20.5.2003.) pripadaju u kategoriju mikropoduzeća, tj. ona koja imaju manje od 10 uposlenih i godišnji promet manji od 2 milijuna eura, koja su vrlo osjetljiva na tržišne utjecaje za razliku od većih gospodarstava."]
[32,"Udruga proizvođača agruma i povrća 'NERETVANSKA MLADEŽ'","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini,\nPRORAČUN ZA PROVEDBU PROGRAMA","Predlažemo povećati sredstva kroz Mjeru 1. na minimalno 40.000.000,00 Kuna.","Nije prihvaćen","Budući da je nemoguće predvidjeti daljnji razvoj i trajanje pandemije COVID -19, Ministarstvo poljoprivrede će prilikom izrade budućih mjera nastojati osigurati više sredstava u skladu sa Smjernicama Državnog proračuna."]
[33,"OPG Natonji Silvester","Program potpore primarnim poljoprivrednim proizvođačima u sektoru biljne proizvodnje i sektoru stočarstva u 2020. godini,\nPRORAČUN ZA PROVEDBU PROGRAMA","Puno veći efekt bi postigli da napravite interventni otkup i to brzo. Na taj način bi vam se uložena sredstva odmah i vratila, a ovako par stotina kuna po osobi neće donijeti nikakav efekt. Apsurdno je davati potporu za nešto što je zabranjeno prodavati jer je monopol dat u ruke trgovcima. Proizvođačima već 40godina ne trebaju potpore već poštena politika uvoza i izvoza.","Primljeno na znanje","Ministarstvo poljoprivrede priprema i druge mjere koje imaju za cilj ublažavanje posljedica COVID-19."]